
BGC o Masovnim Medijima i distrakciji - OOD | 


>< katoliksdnakace.blogspot.com/2023/05/bgc-o-masovnim-medijima-i-distrakciji.htm| 


U knjižici pod naslovom Addicted to Distraction (Ovisni o distrakciji), podnaslova 
Psychological consequences of the modern Mass Media (Psihološke posljedice 
suvremenih masovnih medija), 2014. god , University of Buckingham Press, Bruce G. 
Charlton se bavi fenomenom masovnih medija i njihovog utjecaja na ljude. (Knjiga možete 
pronaći na amazonu, ali autor ju je objavio i besplatno u blog formatu ovdje.) 


Na tragu McLuhanova uvida da Medij jest poruka BGC opisuje masovne medije kao sustav 
koji stalno raste, preuzima kontrolu nad svim korisnim društvenim sustavima, od politike do 
religije, od obrazovanje do umjetnosti. Prema njemu, radi se o subverziji svega što je 
korisno, i svega što daje smisao i cilj životu. Mediji funkcioniraju kao droga, potrebna nam je 
"detoksikacija", tek tada ćemo se osloboditi laži i ludosti života u Medijskom balonu. Tek 
tada ćemo se moći vratiti stvarnosti izravnog osobnog znanja, iskustva i zdravog razuma. 


Pod masovni mediji BGC misli na sve medije — uključujući tiskane, multimedijske i 
internetske medije. Zapravo ih niti ne primjećujemo jer su svuda oko nas. (Poput ribi smo 
koje ne primjećuju vodu u kojoj žive.) Zbog njih živimo u iluziji, milijarde ljudi tako žive. Radi 
se o najraširenijoj i najučinkovitojoj propagandi u povijesti čovječanstva, zbog nje ljudi ne 
vjeruju onome što vide vlastitim očima i ignoriraju vlastita iskustva. 


BGC prepoznaje da mnoge neće uvjeriti da vide stvarnost Masovnog Medija, ali za one koji 
prepoznaju problem i shvate da pate od ovisnosti o medijima, postanu svjesni medijske 
subverzije, situacija nije beznadna. (Opisuje destruktivnost medija na sve uključene, ne 
radi se o pojedinoj laži koju promoviraju, nego o samom sustavu.) 


Masovni mediji izazivaju ovisnost, rašireni su i imaju našu potpuno pozornost, oni su način 
na koji promatramo čitav svijet, pružaju nam stimulaciju, asimiliraju nas. Problem ne možete 
riješiti tako što ćete izabirati sadržaj nego morate umanjiti svoje izlaganje mediju. 


Kroz sljedećih nekoliko postova prenijeti ću par razmišljanja iz knjižice, u nastavku prenosim 
iz uvodnih razmatranja. 


kkk 


Ovisnost o masovnim medijima je prisutna desetljećima, ali je danas u vrijeme interneta i 
društvenih mreža sve gora. Internet je samo ojačao medije, nije ih zamijenio. Masovni mediji 
kontroliraju društvo, ali nitko ne kontrolira masovne medije. 


Ljudi koriste medije za posao, u organizaciji privatnog života, ne mogu se riješiti te ovisnosti 
jer se ne mogu riješiti medija; ali moraju smanjiti konzumaciju. 


Jedan od poticaja za analiziranje modernih masovnih medija jest afera Savila, i činjenica da 
je poznati voditelj zapravo bio kronični, serijski, agresivni sekualni predator, zlostavljač i 
silovatelj. Kroz više od pola stoljeća zlostavljao je vjerojatno i tisuće žrtava, sve uz znanje 

njegovih kolega koje su ga unatoč tome slavile kao sveca jer se bavio "humanitarnim 
radom" i skupljao je novac kojima je "pomagao ljude". Promovirali su ga za zaštitnika i 
zagovornika upravo onih skupina koje je zlostavljao. Bio je medijski uzor, imao je veze s 
najmoćnijim ljudima političkog i društvenog života (i vjerskog), ti ljudi koji su bili svjesni 
optužbi nisu učinili ništa, čak su ga pozivali u svoje domove i izlagali svoje obitelji njegovom 
utjecaju. 


Radi se o slučaju koji pokazuje da ne postoji veza između Medijske stvarnosti i 
istinske stvarnosti, nego je ona čak i negativna; što je stvarnost gora, to će je 
vladajuće elite više promovirati. Radi se o perverznoj inverziji. 


Cijela afera nudi važnu lekciju; 


Prvo, nismo u stanju suditi o moralnoj vrijednosti ljudi na temelju medijske slike. 
Instinktivno mislimo da možemo, ali to nije moguće. Ne možemo procijeniti niti one, 
možda za njih to posebno i vrijedi, ljude koje nam nude kao moralne primjere. 


Drugo, moralna vrijednost ljudi u javnom životu je mnogo manja no što smo prije 
mislili. (Toliko ljudi je znalo za Savila i nije ništa učinilo). 


Treće, zle posljedice seksualne revololucije se sustavno prikriva, opravdava ih se, 
čak ih se i slavi. Sigurno postoji još mnošto takvih situacija o kojima ništa ne znamo. 


No, čitava afera je brzo zaboravljena. Mediji je brzo napuštaju. 


Dakle, opasno je podvrgnuti se utjecaju masovnih medija i onih kojih kontroliraju javne 
rasprave. Moramo, promijeniti svoje ponašanje i uporabu masovnih medija. 


kkk 


Masovni medij je komunkacija između jedne i više osoba, ili male skupine prema velikoj. 
Radi se o sustavu koji amplificra komunkaciju. (Knjige, novine, radio, tv, internet blog, 
društvene mreže). Fenomen je uvijek postajao, primjerice "tehnologija" amfiteatra, ili pisani 
sustavi koje je moguće kopirati i koje može čitati više ljudi. No, u počecima, takva 
komunikacija je imala specifičnu društvenu funkciju; vladanje, vojska, pravni 
sustav, znanje itd. Nije postojao jedan masovni medij. Čak i u modernije doba, 
postojali su različiti mehanizmi komuniciranja, časopisi u sustavu znanosti, knjige u 
umjetnosti itd. ali još uvijek se radilo o nepovezanim sustavima. 


No s rastom je došlo do isprepletanja, međusobne komunikacije unutar sustava, pa sada 
imamo ujednjenje Masovnog Medija; više se ne radi samo o komuniciranju nego reagiranju 
na međusobnu stimulaciju. 


Novine će objavite priču — izvor nije uopće bitan, može se raditi o vlastitom "istraživanju", 


javnoj objavi, ili "izvoru", uskoro je mediji prošire, i dolazi do reakcija na tu priču. Uskoro 
imate priče o priči, i onda imate priče o toj priči, i svaka od tih daljnjih priča može dovesti do 

novih reakcija i tako dalje. 


Nekoć bi stari medij imao određenu funkciju, komunicirao bi nešto, neki rezultat (znanstveni, 
umjetnički itd.), ali danas je masovni medij neovisan o tome. On proizvodi s ciljem 
proizvodnje reakcije. Zatim te reakcije dovode do novih reakcija. Više se ne radi o tome 
da priče zabavljaju ili informiraju, one izazivaju reakciju. 


Nekoć bi zabava podrazumijevala da na određeni način uživate u tome (stoga kupujete 
knjige, gledate tv itd.), ali danas zabava ne mora zabavljati, ono što je bitno je pažnja. 


Ponekad može zabavjati, ali mediji ne biraju sredstvo kojim će privuči pažnju, bilo da se 
radi o izazivanju gađenja, straha, požude, samozadovoljstva, samosažaljenja, obožavanja 
heroja, žrtvovanja jaraca...i zatim reakcija na te odgovore, i reagiranja na reakcije. 


Masovni mediji su neki pseudoreality show u kojem ljudi izazivaju snažne reakcije, 
postavljeni u situacije koje su osmišljene upravo kako bi izazvale odgovore, što dovodi do 
daljnjih odgovora; sve kroz tisak, internet i društvene mreže. 


U Britaniji, to podrazumijeva različite emisije poput "Big Brothera"; predstavlja ih se kao 
važne nacionalne događaje, stalno ih se medijski prati, ali oni niti informiraju niti zabavljaju. 
Cilj im je izazivati reakcije, ne postoji nikakva svrha osim toga. Bit masovnih medija je 
danas iterativni proces vlastitog rasta. 


Masovni mediji imaju loš utjecaj jer (1) je nekoć funkcionalna komunikacija pretvorena u 
komunikaciju koja je sama sebi svrha; (ll) masovni medij promiče kod ljudi 
nihilistička razmišljanja (Realtivizam mišljenja) i (Ill) sile zla koriste masovne medije 
kao oružje protiv Dobra, što su mediji veći to je veće uništenje Istine, Ljepote i 
Dobrote. 


PS 


Kod nas nismo imali slučaj Savile, ali smo imali neke poznate ljude u medijima o čijem se 
životu i radu pisalo pohvalno iako su mnogi upoznati da to takvo što ne odgovara stvarnosti i 
da su imali mračnije živote. 


Popularni “reality show' danas se čini prilično zastario i možda nekome mlađem nije jasno 
što je uopće tu bilo sporno, ali u svoje vrijeme su ga predstavljali kao pravu revoluciju, 
najvažniji događaj, svi mediji su pričali o tome, o njemu se trebalo pričati u školama, na 
radnome mjestu, u neobveznim razgovorima sa susjedima. Naravno, on nije imao nikakvu 
vrijednost, nije informirao niti zabavljao, samo je izazivao reakcije, uskoro je izazivanje 
reakcija postalo i jedini cilj - desenzibiliziranje javnosti. 

BGC upozorava da na temelju medijske slike ne možete prosuđivati nikoga. Ukoliko ste 
ikada čitali o nekom događaju ili fenomenu s kojim ste upoznati, prepoznati ćete niz 
netočnih ili barem nepreciznih informacija, izostavljanja bitnog i naglašavanja nebitnog. 
Pritom mislim na neke nevažne događaje. Kod onih koji imaju važnije implikacije količina 
laži i namjernog izvrtanja postaje puno veća, zapravo nevjerojatna. Možda se možete 
posvetiti istraživanju jednog izvještaja i na određeni način doći do istine, ali ćete zato 
prihvatiti stotinu drugih. 


U knjižici opisuje neke tehnike manipulacija, način na koji mediji bilo svjesno ili tek 
nesvjesno promoviraju određenu sliku svijeta, ali također upozorava da su mediji — zapravo 
medij, jednina - sami po sebi postali "poruka", odnosno da sami po sebi donose Ljevičarke 
pristranosti. Masovni medij postaje evaluativni okvir svih vrijednosti. Ljudi počinju živjeti za 
medije, stalno konzumiraju medije, razmišljaju na taj način, i žive svoje živote kako bi mogli 
pridonositi medijima (danas ponajviše društvenim mrežama). 


Inače pod Ljevičarske stranke BGC podrazumijeva sve stranke i pokrete koje kao primarni 
cilj imaju određene sekularne ciljeve. To uključuje i sekularne "desne" stranke; čak i one 
"radikalne desničare" koji potpuno prihvaćaju sve što i ljevica — seksualnu revoluciju, 
materijalizam itd - jedino čemu se protive je nekontrolirana imigracija. Ponekad će joj se 
protiviti upravo jer u njoj vide opasnost za te ljevičarske ciljeve. (Naravno, to nije jedino 
"reakcionarno" BGC-ovo razmišljanje.) 


PPS 


Uskoro ću prenijeti još neka razmišljanja iz knjižice koje sam davno izdvojio i preveo, neka 
su zanimljiva zbog medija, neka neovisno o njima. Određene ideje su mi se činile 
pretjeranim, ali izgleda da nisu daleko od istine, objavljeno 2014. god. (Pritom mislim na 
one ideje koje sam uspio shvatiti. Kritika ljevičarskih pristranosti medija i medija kao 
ljevičarske pristranosti mi jednostavno djeluje kao preveliki zadatak.) 


Pročitao sam negdje kritiku njegova razmišljanja da zanemaruje ekonomske interese 
medija, ali sama činjenica da stavljaju ekonomski interes ili nešto slično - a ne Istinu, 
Ljepotu , Dobro - kao primaran cilj je ono na što upozorava. 

Bez medija ste "izgubljeni" za društvo — OOD Ili 


> katoliksdnakace.blogspot.com/2023/05/bez-medija-ste-izgubljeni-za-drustvo.html 


BGC u Addicted to Distraction objašnjava kako smo možda svjesni da su nas mediji 
ponekad doveli u zabludu, ali rijetko tko je svjestan o kako dubokom i 
rasprostranjenom učinku se radi. Mediji su potpuno preuzeli javne i privatne živote, 
bez medija ste izgubljeni. Ističe; 


Jer kada ste unutar Masovnih Medija (a danas su na Zapadu svi dio njega), gdje god se 
okrenete vaše deluzije će biti potvrđene — jedina dosljednost je dosljednost deluzija — 


Masovni Mediji daju nam "činjenice" i "rasuđivanje" prema kojima pričamo s drugim ljudima. 


Izađite iz balona Masovnih Medija i bit ćete izgubljeni; otkriti ćete da nemate o čemu 
pričati s ljudima — preostaje vam samo neslagati se i svađati se s njima. 


Udaljite se od Masovnih Medija i postati ćete dosadni, iritantni, ludi — jer živimo u 
svijetu koji smatra da zdrav razum i osobna iskustva ne samo da nemaju nikakvu 
vrijednost; nego su opasni, predstavljaju dokaz izopčenosti, dokaz su 
poremećenog mentaliteta; sve što je van medijskog balona smatra se područjem 
divljih i usamljenih sadista, luđaka i populista. 


PS 


Nedavno je jedan od američkih ureda proglasio da je obilježje opasnih radikala izbjegavanje 
mainstream medija. Mnogi su se začudili i šokirali takvom klasifikacijom, ali možda su 
stvarno u pravu. 


Ako niste pod utjecajem medija, stvarno ćete biti izgubljeni, nećete više imati o čemu pričati 
sa prijateljima i susjedima (čak i ako žive u drugim državama znate o čemu se i na koji 
način mora razgovarati). Situacija kroz proteklih par godina nudi nam dobar primjer, izašli bi 
iz svog doma i shvatili da nastanjujete neki drugi svijet. 


"Nepromišljeno" bi bilo komentirati neko aktualno događanje bez da ste prvo upoznati kakvu 
su atmosferu stvorili mediji, tko je heroj, a tko zlikavac; koje "činjenice" morate prihvatiti, a 
koje osuđivati; što isticati, a što prešućivati. 

Mediji između relativizma i apsolutizma — OOD Ill 


> katoliksdnakace.blogspot.com/2023/05/mediji-izmeu-relativizma-i-apsolutizma.htm| 


BGC uAddicted to Distraction objašnjava da su mediji, iako skloni relativizmu, u 
stanju zagovarati odnosno osuđivati svaku stvar, koliko god mala ili velika bila, i to s 
nevjerojatnom silinom; 


lako su masovni mediji u praksi relativistički, njihova "teorija" (njihova implicitna 
pretpostavka) u određenom vremenskom trenutku je apsolutistička. Nesložiti se ili 
suprotstaviti se nekoj stvarnosti koju Mediji nameću — primjerice krivnji osobe koju 
Mediji u određenom trenutku žele prikazati krivom, ili svetosti nekoga koga Mediji 
prikazuju svetim — znači da se razotkrivate kao objektivno zli. 


Dakle u Masovnim Medijima gdje je sve relativno, svejedno imate Mišljenje koje je najbitnije 
(barem u tom trenutku.); ne postoji stvarnost — van osobnog mišljenja — preostaje samo 
mišljenje; a to znači da je mišljenje sve. 


U Masovnim Medijima, Mišljenje zauzima mjesto Stvarnosti. Mišljenje se tretira kao Stvarno; 
ali s obzirom da Mišljenje nije stvarnost, Mišljenje se mijenja kada god je to korisno. 


Prema tome, sve što Masovni Mediji poručuju je apsolutno u trenutku kada to 
poručuju; ali nije stalno — može trajati kraći ili duži period — podložno je reviziji ili 
poništenju u svakome trenutku. 


U Masovnim medijima bilo što — bilo što — se može tretirati kao iznimno važno i 
hitno, kao nešto što zahtijeva rekaciju ODMAH — u trenutku kada nam to nude. Može se 
raditi o rješavanju gladi u afričkoj zemlji, otpuštanju slavne osobe zbog "gafa", štovanju 
sportskog heroja, slavljenju kraljevskog vjenčanja ili olimpijskih igara, ili pogrebu pop 
zvijede; zatvaranju seksualnog napasnika ili davanja najvećih počasti istom, čudu od novog 
auta ili računala, porezu na ugljik, subvencioniranju operne kuće... 


Masovni mediji su u stanju razbuktati apsolutno imperativnu "objektivnu" nužnost 
oko najveće ili najmanje stvari; zatim se čitava stvar može trenutno odbaciti i 
ignorirati; možda čak to nikada više niti ne spominjati, ili se pak možda stalno baviti 
time sljedećih godina... Sve je moguće, ništa nije fiksno, kalibracija vrijednosti je 
proizvoljna, vrijednost je odvojena od važnosti. 


Dakle Masovni mediji su gotovo uvijek samouvjereni (u svom mišljenju); ali u nevjerojatno 
kratkom trenutku svaka "činjenica" može se predstaviti kao obično Mišljenje, a to Mišljenje 


onda možemo napustiti. [...] 

Prema BGC-u, iako (zapadni) mediji u jednom trenutku o nečemu govore u aposlutnim 
terminima već sutra su spremni napustiti čitavu stvari, možda propagirati upravo 
suprotnu stvar, dakle radi se o relativizmu. U svakom trenutku može doći do potpune 
promjene. (U jednom trenutku će najveća vijest biti određena osoba, ili stanje u 
Libiji, Siriji, Ukrajni, ili izjava neke anonimne osobe o psima ili feminizmu, ili pak 
potres, bolesti, terorizam ili ...) 


Takav relativizam, prema njemu, dovodi do Trajne Revolucije. Opisuje; 


Upravo tako Masovni Medij funkcionira. S vremenom, identificira, ismijava, potkopava, 
oslabljuje, uništava i u konačnici inveretira i poništava svaku skupinu ili osobu koja 
se protivi revoluciji — ali ne postoji konačni cilj. Ne postoji stabilno, eksplicitno, dugotrajno 
stanje koje se pokušava ostvariti. 


To se postiže ideologijom Masovnih Medija koju sam nazvao Opinionated Relativism 
[relativizam samouvjerenog mišljenja: radi se o relativizmu koji će u određenom 
trenutku i u određenoj temi negirati vlastiti relativizam — ali će s vremenom 
odbacivati svoja prijašnja uvjerenja kao obična mišljenja. 


Prema tome Masovni mediji su stvarno negativna, destruktivna, besmislena i besciljna stvar; 
Ali ipak, to je stvar koja potpuno dominira suvremenim svijetom; Masovni Mediji su 
najmoćnija stvar na svijetu. 

BGC o Paradoksalnoj (Ljevičarskoj) kontroli nad 
medijima - OOD IV 


*k katoliksdnakace.blogspot.com/2023/06/bgc-o-paradoksalnoj-ljevicarskoj.html 


Paradoks kontrole/nedostatka kontrole masovnih medija jest što; 
Prvo, Masovni Mediji su Ljevičarski 


Masovni mediji su izvor i provođenje Ljevičarstva u suvremenim društvima, širenjem 
Masovnog medija u naciji, nacija skreće Ljevo; U suvremenim društvima stupanj vjerske 
predanosti povezan je s odvojenošću od Masovnih Medija (najreligiozniji su oni koju su 
najudaljeniji od Masovnih Medija). Masovni mediji su Ljevičarski i u svojoj formi i u 
svom sadržaju; pristranostima, propustima, naglascima, izborima, iskrivljenjima, 
izmišljanjima i lažima. 


Drugo, Nitko ne kontrolira Masovne Medije 


Nitko ne kontrolira Masovne Medije jer se ne radi o stvari koju možete kontrolirati, to nije 
moguće. Posebno u vrijeme interneta i društvenih veza, ljudi stalno sa sobom nose masovni 
medij u obliku telefona, pristupačan u svakome trenutku. 


Takva promjena je uvećala Masovne medije možda i tisuću puta, a Ljevičarstvo je postalo 
sve (I) ekstremnije i (Il) sve prodornije i sveobuhvatnije. Teško je zamisliti sustav 
kontrole koji se može skalirati tisuću puta i istodobno postati toliko učinkovit u 
nametanju Ljevičarstva. 


Dakle postoji Paradoks — širenjem medija očekivali bi da će Ljevica biti razvodnjena, ili da 
će izgubiti kontrolu nad sve većim Masovnim Medijima. 


Ipak, taj paradoks ne postoji ako Masovni mediji samo po sebi, intrinzično i spontano 
proizvode Ljevičarski svjetonazor, širenjem Medija širi se i Ljevičarstvo. 


(Neka druga vrsta, naddruštvene, nadnacionalne institucije bi zahtijevala sustav kontrole 
kako bi ispunjavala svoju funkcija, trebali bi imati skup formalnih pravila i procedura da bi 
ostvarili konformitet, ali s obzirom da su Masovni Mediji intrinzično Ljevičarski, onda što 
su veći Masovni Mediji to je veće i Ljevičarstvo Masovnih medija.) 


Rast masovnih medija je ista stvar kao i Ljevičarski trend. 

PS 


Ljevičarsku pristranost medija je lako pokazati, zaposleni u medijima većinom glasuju za 
ljevičarske stranke i doniraju svoja sredstva (i vrijeme) njihovim političkim kampanjama. Isto 
tako, ako analizirate način na koji izvještavaju ili ne izvještavaju o određenim fenomenima — 
izrazima koje koriste itd. - postaje jasno da njihova osobna pristranost određuje i njihov 
sadržaj. O tome sam pisao u drugoj polovici posta Dominacija Ljevice na sveučilištima i u 
medijima - statistika. (Ne možete to negirati. Zapravo to neće niti negirati, samo će 
opravdavati — novinari su obrazovaniji i pametniji pa zato razmišljaju kako razmišljaju, 
reći će obrazovano i pametno.) 


Dakle, činjenica da su mediji ljevičarski je nepobitna, možete ponuditi različite teorije zašto 
je to tako; možda jer je to posao koji privlači vrstu ljude s određenim karatkeristikama (koje 
su pak povezane s "ljevičarstvom"), različite prioritete (drugi se posvećuju obitelji ili svojoj 
nemedijskoj karijeri), ekonomske realnosti (plaća u medijima nije dovoljna za ljude s 
određenim ciljevima) itd. 


Oduvijek je vrijedilo da dobar dio medijskih zvijezdi pati od nekog oblika poremećaja 
osobnosti, narcisoidnosti itd. (Histrionski poremećaj se čini posebno prikladnim u 
današnje vrijeme društvenih mreža gdje je pažnja najbitnija. U starom Rimu glumce 
često nisu smatrali uglednim upravo zbog onoga što njihov posao podrazumijeva). 


Prema tome, mediji stvarno jesu ljevičarski u smislu da njima dominiraju ljevičari, ali BGC 
tvrdi nešto više - nešto što djelomice možemo naslutiti u objašnjenjima zašto bi one koje 
zanima ljevičarstvo istodobno toliko zanimali mediji. 


Inače, BGC, kao što sam već napominjao, pod medije misli na sve tiskane medije (knjige, 
novine, magazine), električne (radio, TV, filmove) i internetske medije (blogove, društvene 
mreže, medije za međusobno dopisivanje); a pod Ljevičarstvo misli na sve one ideologije i 
pokrete kojima su određeni sekularni ciljevi nabitniji (to uključuje i mnoge "desne" 
stranke.). 


Prilikom objašnjavanja svoje teorije, ističe da je nemoguće kontrolirati Masovne medije, ali 
to je u određenom smislu netočno. Danas je lakše nego ikada kontrolirati svaku riječ koju 
itko napiše na internetu, čak i svaku riječ koju netko izgovori u prisutnosti svog mobitela. (Ne 

radi se o suludim teorija nego o tehnički izvedivim stvarima, stvarima koje se već koriste. 
Primjerice vladine agencije mogu zatražiti od operatera odnosno proizvođača pristup 
telefonu i mogu uključiti mikrofon, nije potreban ljudski operater da bi prisluškivao razgovor, 
računalo može transkribirati i tražiti ključne riječi. Nije tehnički idealno, ali ne radi se o 
nikakvoj futurističkoj tehnologiji ili paranoji.) 


Postoje različiti zakoni o "govoru mržnje" i "diskriminaciji" (i ljudi koji te zakone provode) 
koji se upotrebljavaju za suzbijanje govore u svim medijima, postoje osobe na zapadu 
kojima nije dopušteno imati profil na društvenim mrežama (iako na njima ne objavljuju ništa 
što bi uopće podpadalo pod te zakone), ne smijete čak niti objaviti njihovu fotografiju, ne 
dopušta im se pristup financijskim institucijama, zatavaraju im se računi u bankama, članovi 
njihovih obitelji ne mogu unajmiti prostor putem aplikacija, ne mogu naručiti prijevoz itd. Ne 
radi se o ljudima koji predstavljaju ikakvu stvarnu opasnost za društvu. Npr. prenio sam 
davno intervju s J.R. Morse, njenom Ruth Institutu su zatvorili račun. 


To sve je prisutno u društvu koje ima "slobodu govora", što je tek s društvima poput našeg u 
kojem je ljevičarskim medijskim ličnostima dopušteno da rade i govore što žele (koliko god 
bilo diskriminatorno i mrzilački), a drugima se zbog manjih stvari gase televizijski kanali, 
osuđuje ih se itd. Sjećam se kada je jedan medijski djelatnik iz dijaspore ustvrdio da bi 
pokrenuo ozbiljni "desni" medij kod nas, ali bi mu uz financijska sredstva bila važna, 
vjerojatno i važnija, činjenica da ima političku podršku za svoj projekt. Svjedočili smo 
sudskim presudama u korist novinara iako su objavljivali dokazano pogrešne tvrdnje o 
konzervativnim osobama, presudama protiv novinara jer su objavili činjenice koje je 
netko smatrao diskriminatornim, prijetnje sudskim postupcima protiv onih koji su samo 
citirali ono što su ljudi s Ljevice objavljivali o svom životu itd. Radi se samo o par sitnica 
vidljivih s površine, što se tek događa kada se netko pokuša baviti istinski istraživačkim 
novinarstvom i ugroziti različite interesne skupine. (Kada govorimo o kontroli medija na 
ne-Zapadu, lagano je vidjeti kako bi ona funkcionirala.) 


Ipak, iako je moguće kontrolirati medije, zapravo lakše nego ikada, BGC je u pravu da ih ne 
bi bilo moguće kontrolirati kada bi ljudi odbacili tu kontrolu - pritom ne govorimo o nekoj 
revolucionarnoj pobuni, odnosno kada toliko ljudi ne bi već samo po sebi promiviralo 
ljevičarske antivrijednosti. (Ne radi se o tome da svaki glumac, redatelj, pisac, novinar ili 
urednik svjesno i kontrolirano promovira određeni skup ideja.) 


Davno sam izdvojio gornji citat pa se ne sjećam što je sve pod time mislio, ali zapravo tvrdi 
da nije točno da neko središnje tijelo kontrolira medije (kao što je to bilo u komunističkim 
društvima), nego da je ta kontrola raspršena, nešto što ljudi sami provode. 


No, ostavimo po strani pitanje što se može kontrolirati odnosno tko kontrolira što. Mnogo 
toga se promjenilo i pokazalo proteklih par godina o medijima i njihovom izvještavanju. 


Zapravo pitanje kontrole nije bitno za njegovu poantu da su mediji samo po sebi 
Ljevičarstvo. (Čak i kada bi privremeno ta kontrola nestala, ili bi je zamjenila neka navodno 
drugačija sila, njegova poanta još uvijek vrijedi.) Prenosim još jednom par povezanih 

razmišljanja; 


Protiv-Dobra efekt masovnog medija zapravo proizlazi iz činjenice da zamjenjuje 
religiju kao sustav društvene evaluacije. Evaluacija masovnih medija može biti pro-zla 
ili pro-dobra, ali primarna je sama činjenica da je masovni medij postao glavni sustav 
društvene evaluacije. 


Dakle, iako se specifična evaluacija može razlikovati, to nije fenomen koji je od 
primarne važnosti. Primarno je da masovni medij nužno istiskuje religiju kao 
mehanizam društvene evaluacije. Ono što je zapravo bitno u suvremenom 
Zapadu je činjenica da masovni mediji stvaraju i komuniciraju (ili ne 
komuniciraju) sve bitne društvene evaluacije: i zbog toga je priroda masovnog 
medija biti protiv-Dobra. 


Odnosno ; 


Masovni medij zauzima područje religije i istiskuje religiju kao primarni društveni, javni 
sustav evaluacije svih transcendentalnih Dobara: dobro istine, ljepote i vrline. 


"Poruka" masovnog medija je kako je masovni medij taj u kojem dolazi do 
transcendentnih evaluacija (dakle nije religija ta). 


Svijet medija je svijet u kojem su religija i blagdani i drugi ljudi (i sve ostalo) primarno 
nešto što pridonosi masovnom mediju; u kojem je primarna motivacija ljudi da čine 
nešto osim konzumiranja masovnih medija ta da imaju nešto "zanimljivo" pridonijeti 
masovnim medijima. 


To je svijet u kojem ljudi evaluiraju (procjenjuju) istinu, ljepotu i vrline kako bi 
promovirali komunikaciju sa masovnim medijem. Zbog toga ono što ljudi rade 
odvojeno od masovnih medija rade na temelju evaluacije masovnih medija, te stvari 
rade (implicitno) kako bi imali što doprinijeti masovnim medijima. 


Dakle, ono što želi reći jest da nas mediji sami po sebi guraju Ljevo (u smislu u kojem on 
koristi taj pojam). Čak i kada taj smjer ne bi bio toliko eksplicitno Ljevičarski — ili bi čak bio 
navodno desničarski, još uvijek imate taj fenomen. (Slično kao što ne možete razvijati 
vrlinu čednosti prateći desenzibilizirajući i vulgaran sadržaj.) 


PPS 


Možda Vam se čini da BGC pretjeruje, i vjerojatno niste jedini, ali zasigurno postoji element 
istine u onome što primjećuje. 


Ukoliko Vam je to prepesimistično, onda se možete tješiti da medijska kontrola i inzistiranje 
na prihvaćanju ljevičarske ideologije pokazuje ne da su mediji jači no ikada, nego upravo 
suprotno, da pokušavaju održati neodrživo. (Najmračnije je pred svitanje.) 

Post vjerojatno djeluje konfuzno. Mogli bi stvar drugačije opisati, odnosno razdvojiti tri stvari; 
Prvo, medijima dominiraju ljevičari i ljevičarska pristranost. Radi se o činjenici - što god 
mislili o tome kako je i zašto došlo do toga, i je li to dobra stvar. 


Drugo, medije (ne) možete kontrolirati. Ovo je možda točno, možda nije. Očito, svaki novinar 
i svaki urednik kontrolira i pokušava kontrolirati. Postoje ljudi koji koordiniraju poruke kroz 
više medija itd. (Primjerice američki mediji koji objavljuju identične slogane i naslovnice 
tijekom političkih izbora.) S druge pak strane, postoje ljudi koji promoviraju te poruke bez 
takve očite koordinacije (knjige, kazalište, filmovi itd.). Samo pitanje kontrole medija ne 
utječe na treću stvar, odnosno na njegovu tvrdnju da mediji sami po sebi promoviraju 
ljevičarstvo. 


Možda je teško uvidjeti što želi reći, pogotovo kada smo toliko navikli na medije, poput riba 
koje su navikle na vodu pa je niti ne primjećuju. Ne govori o nekoj određenoj pojavi u 
medijima — naravno da možete prigovoriti da nije točno opisao svaku medijsku interakciju, 
nego nešto apstraknije, o mediju kao sustavu u kojem živimo odnosno o djelovanju tog 
sustava na naš životi razmišljanje. 

Masovni mediji će uništiti društvenu koheziju - OOD V 


> katoliksdnakace.blogspot.com/2023/06/masovni-mediji-ce-unistiti-drustvenu.html 


Masovni mediji su skup međusobno povezanih sustava koji povezuju atomsku, 
individualističku, otuđenu populacija modernih nacija; i nacije svijeta. 


Zapravo su Masovni Mediji jedina stvar koja povezuje ljude u suvremenom svijetu 
(Na Zapadu je religija protjerana izjavne sfere.) 


Ali komunkacija nije kohezija; barem ne nužno — kada bi bila onda bi sukobi i ratovi nestali 
rastom Masovnih medija u devetnaestom i dvadestom stoljeću — ali dogodilo se upravo 
suprotno. 


Masovni mediji su stoga oblik komunikacije koji uništava koheziju. 
Rast Masovnih medija ima samo jedan mogući rezultata; a to je uništenje samog društva. 


Masovni Mediji su rak koji raste i raste dok ne ubije domaćina. 


PS 


Ne znam što točno BGC podrazumijeva pod time da mediji uništavaju koheziju tako da su mi 
zanimljivije druge dvije stvari koje usput ističe. (Posljednjih godina mnogi ističu 
"podjeljenost" zapadnog društva, ali ne misli na to — vjerojatno bi rekao da ta podjeljenost 
nije oko nikakve bitne stvari, da se obje strane slažu oko smjera i vrijednosti, samo se 
razlikuju u nekim detaljima.) 


Prvo, što danas uopće povezuje ljude u društvu? (Religija je zabranjena. Ideja nacionalne 
države je također danas nedopuštena stvar, takav oblik "množine prvog lica" bi 
predstavljao govor mržnje — iako još uvijek nije tako loša stvar kao religija.) Umjetnost? 
Sport? (Ali i to je danas proizvod medija, distrakcija.) Mediji su jedino što imate zajedničko s 
nekime. 


Drugo, pogrešno _ isticanje da će (medijska) komunikacija razriješiti — svaki 
problem. (Pretpostavljam da veliki broj ljudi prepoznaje kako ljevičarsko pozivanje na 
komunikaciju nije poziv na istinsku komunikaciju, pogotovo jer oni sami određuju što se i 
kako smije komunicirati.) 

Opasna igračka? 

Suvremeni masovni mediji su učinkovitiji od 
Komunizma — OOD VI 


*k katoliksdnakace.blogspot.com/2023/06/suvremeni-masovni-mediji-su.html 


S obzirom da su Masovni mediji kratkotrajno orjentirani i ne-funkcionalni, oni nužno 
vode do društvene propasti. Ipak mišljenje koje Masovni Mediji promiču nije to u stanju 
prepoznati. 


Kada bi se takvo razumijevanje i javilo danas, ubrzo bi ga zamijenilo drugo "mišljenje". ... 


Dakle destruktivnost Masovnih medija uključuje destrukciju sposobnosti percipiranja 
stvarnosti i uzroka te destrukcije. 


U svijetu suvremenih Masovnih Medija ušli smo i zarobljeni smo u stanju nihilizma (nihilizam 
jednako negiranje stvarnosti jednako vjerovanje da "stvarnost" nije stvarna); nihilizma koji je 
puno gori od onoga što je postigao komunizam. 


Komunizam je pokušao nanovno osmisliti Čovjeka prema propagandi, redefinirati jezik, 
mijenjati fotografije i povijesne zapise kako bi uklonili bivše vođe; ali komunizam je prema 
našim standardima imao zanemarive Masovne Medije, jednostavno nisu u stanju bili 
stalno kolonizirati umove ljude. 


Stari Komunizam nije mogao nadvladati čvrstoću ljudskog uma, nije mogao prevladavati 
osnovne motivacije, nade i pamćenja ljudi. Suvremeni Masovni Mediji su to postigli. 


Na dnevnoj bazi, gotovo bez truda, suvremeni Masovni Mediji uspješno 
implemenitraju; Uklanjenje svih neodobrenih činjenica i osoba; Potjemkinova sela 
(fasade lažno-funkcionalnih tvorevina — većina suvremene birokracije, nevladnih 
organizacija, projekata su obična Potjemkinova sela); iskonstruirani pseudoheroji 
(danas obično žene ili etničke manjine), Pokazna suđenja (politički nekorektnih) s 
pristranim procedurama koje rezultiraju predodređenom osudom; izmišljenim 
neprijateljima (poput zavjera bjelačkih supremista); jednostrani zakoni koji odmah 
osuđuju poput Zakona o Mržnji i ugnjetavanju "manjina", različita primjena poreza i 
zakona; masovno bujanje nepoznatih regulacija tako da je svatko uvijek u 
prekršaju osim ako mu politički revni dužnosnici ne oproste; ideološki Novogovor 
koji prirodaje "fobije" i "negiranje" opoziciji; prisilna samoinkriminirajuća priznanja 
kako bi održali egzistenciju ili vlastitu sigurnost... / tako dalje i tako dalje. 


Ljevičarsko društvo je učinkovitije i sveobuhvatnije ostvareno danas kroz vladavinu Masovnih 
Medija nego od strane teške ruke komunističke vlasti. 


Posebno jer su spontani i samoorganizirani oblici ljudskog civilnog društva 
(obitelji, crkve, lokalne zajednice, sindikati, cehovi, profesije...) svi potencijalni 
organizirani izvori otpora (sve disidentne skupine) razbijeni i deformirani 

subvencijama, regulacijama i infiltracijama. To je postignuto učinkovitije nego 
nekadašnjim konfiskacijama, potiskivanjem i nasiljem. 


S obzirom da je težio "idealnom društvu" komunizam je bio "ograničen", ali suvremeni 
Masovni mediji nemaju nikakvu strategiju, samo destrukciju. 


Bilo koja pozitivna agenda koju promiču Masovni Medij je tek privremeni, manipulativni 
cinični plan. 


PS 


Današnje društvo je uspješnije u nametanju Ljevičarske vizije no što je to bilo komunističko 
društvo. Korisno je još jednom navesti neke od pojava koje spominje; 


* Uklanjenje svih neodobrenih činjenica i osoba; 

* Potjemkinova sela (fasade lažno-funkcionalnih tvorevina — većina suvremene 
birokracije, nevladnih organizacija, projekata su obična Potjemkinova sela) 

* iskonstruirani pseudoheroji (danas obično žene ili etničke manjine) 

* Pokazna suđenja (politički nekorektnih) s pristranim procedurama koje 
rezultiraju predodređenom osudom 

* Izmišljeni neprijatelji (poput zavjera bjelačkih supremista); 

* jednostrani zakoni koji odmah osuđuju poput Zakona o Mržnji i ugnjetavanju 
"manjina" 

* različita primjena poreza i zakona; 

* masovno bujanje nepoznatih regulacija tako da je svatko uvijek u prekršaju 
osim ako mu politički revni dužnosnici ne oproste 

* ideološki Novogovor koji prirodaje "fobije" i "negiranje" opozicije; 

* prisilna samoinkriminirajuća priznanja kako bi održali egzistenciju ili vlastitu 
sigurnost... 

* itako dalje i tako dalje. 


Već sam objavio slična razmišljanja; U ratu protiv Crkve liberalizam je uspješniji od starih 
komunista — R. Legutko, Ljevica evoluira, evoluira protiv Kršćanstva - BGC, Ljevica je 
(samo)obmanjujuć neprijatelj Kršćanstva - BGC, Ljevica uništava civilno društvo, kategorija 
funkcionalizam itd. 

BGC o moralizmu Masovnih Medija i Kaosu kojeg 
proizvode — OOD VII 


*k katoliksdnakace.blogspot.com/2023/06/bgc-o-moraliznu-masovnih-medija-i-kaosu.html 


Masovni mediji zadržavaju moral, zapravo Masovni mediji postaju sve moralniji u smislu da 
ništa više nije važno osim moralnih pitanja. 


No, ne radi se o kohezivnom moralu, čak niti eskplicitnom moralu (jer eksplicitno bi 
razotkrivalo nedosljednost); radi se o mnoštvu morala — jedan se koristi za napad na 
drugi, sve dok svi nisu potkopani i oslabljeni, svaki se smatra samo relativno, 
kontekstualno i privremeno istinit što znači da ga u svom trenutku možemo 
odbaciti. 


Masovni Mediji postaju opsjednuti dobrima i zlikavcima, miješajući zlo u moralne igre — 
izgrađujući i rušeći, miješajući identitete; u jednom trenutku prihvaćaju tradicionalni moral, 
zatim ga izokreću, zatim istaknu tu inverziju pa je negiraju ... Sve što je uspješno u 
određenom trenutku jest dopušteno — nedosljednosti se zanemaruje, jer ono što jest 
zaokuplja (ono što je bilo je zamijenjeno onime što jest.) [...] 


Moj dojam je da ono malo Starih Ljevičara koji još postoje, smatraju da će se u konačnici 
takav relativizam i politička korektnost smiriti, pa će oni preuzeti stvar. Revolucionari misle 
da mogu iskoristiti masovne medije da postignu neki stabilni cilj. 


No takvo što je jako pogrešno. 


Zašto? Kroz čitavo stoljeće Ljevičari su navodno zagovarali radništvo, proletarijat, narod; Ali 
Masovni Mediji upravo napadaju "radničku klasu"? Domaće muškarce, radnike koji 
uzgajaju, izgrađuju i proizvode bitne stvari. 


Masovni mediji na Zapadu napadaju i preziru upravu tu klasu ljudi. Ukoliko se na njih uopće i 
misli, dolaze poslje (u pravilu ih se smatra suprotstavljenim tim skupinama) žena, 
imigranata, manjina, onih koji ne rade, "liberalnih" birokrata, "aktivista" u Medijima, vlasti, 
novinara itd. 


Stara Ljevica na Zapadu je doživjela istu sudbinu kao i partijski službenici u Sovjetskom 
Savezu, žrtve su revolucionarne vatre koju su sami započinjali i raspirivali. Takva je sudbina 
onih koji koriste subverziju, inverziju i destrukciju društvenih institucija kako bi stvorili nešto 
stabilno za sebe. 


PS 


Mediji stalno inzistiraju na moralnim osudama (i odobravanjima), a pritom će koristiti što god 
im je korisno u pojedinom trenutku. 

U stanju su hvaliti ili osuđivati koga god žele i to izrazloga kojeg god žele. U jednom trenutku 
braniti ideju nacije je najgora stvar, a u drugome će koristiti tu ideju da promoviraju svoj cilj; 
spominjati razliku između spolova je zabranjeno, ali isto tako će govoriti o razlici u spolovima 
ii da su neki rođeni u krivom spolu; najgori epiteti su rezervirani za one koji spomenu da 
potencijal majčinstva utječe na život žena, ali istodobno će u ime majčinstva opravdavati 
svaku vrstu manipulacije nastanka života — i prekida života, ili čak metodu pribavljanja 
rođene djece. Neprihvatljiva im je činjenicu da majke odlaze češće na porodiljni od očeva, 
ali isto tako će s odobravanjem pisati o "porodiljnom" kojeg uzima žena u naprednjačkoj 
vrsti veze. Zalažu se za libertinski moral i pravo da svatko čini što želi, ali će osuđivati i 
prokazivati privatni život onih koje u određenom trenutku vide kao prijetnju itd. 


Mjesecima, pa i godinama, mogu promovirati neku stvari, a onda je samo odjednom 
napustiti; čak i osuđivati upravo ono što su sami do jučer promovirali. 


PPS 

U stanju su čak pozivati se na (stvarno) kršćanstvo ukoliko smatraju da je korisno za neku 
trenutnu agendu — primjerice osuđivanje i prokazivanje nekoga. Možda će hvaliti neko 
istinsko dobro, ali iz svojih instrumentalnih razloga, navodnog kontrasta s onime što ne 
odobravaju. 


(Naravno, puno češće je promoviranje iskrivljenog kršćanstva, sekulariziranog kršćanstva, 
antikršćanstva u kojem je uklonjena svaka poveznica s Bogom, spominjati će kršćanski 
moral i nauk, drugu zapovijedu ljubavi, ali će je potpuno odvojiti od prve zapovijedi ljubavi. 
Potpuno će potkopati i izokrenuti značenje kršćanskih pojmova milosti i ljubavi. Možda će 
hvaliti neku istinsku vrlinu, ali van ispravnog poretka stvari, potpuno odvojenu od pitanje 
Pravde i Istine.) 

